ΓΡΑΠΤΗ ΕΡΩΤΗΣΗ P-2534/01

υποβολή: Mara Sornosa Martnez (PSE) προς την Επιτροπή

(11 Σεπτεμβρίου 2001)

Θέμα: Διευθέτηση των οχθών των ποταμών Πόγιο, Τορέντ, Τσίβα και Ποθαλέτ (Βαλένθια)

Τον παρελθόντα Ιούλιο, οι αρχές της Βαλένθια προέβησαν στη δημοσίευση της πράξης ανάκλησης των προκαταρκτικών πράξεων κατάληψης στο πλαίσιο της διαδικασίας αναγκαστικής απαλλοτρίωσης που κινήθηκε εξ αιτίας των έργων του Σχεδίου αποκατάστασης και προσαρμογής της φυσικής κοίτης των ποταμών Πόγιο, Τορέντ, Τσίβα και Ποθαλέτ (Βαλένθια).

Οι αρνητικές συνέπειες για το περιβάλλον που θα προκαλέσει το εν λόγω σχέδιο έχουν ήδη ευρέως καταγγελθεί στην Ευρωπαϊκή Επιτροπή με την ερώτηση Επιτροπή-1059/00(1), πουπέβαλε ηποφαινόμενη, και με τις καταγγελίες 99/4430 και 99/4494, πουπεβλήθησαν στην Επιτροπή από τις ενώσεις που αντιτίθενται στο εν λόγω σχέδιο.

Μέχρι σήμερα οι αιτιάσεις και τα παράπονα που έχουνποβληθεί στα κοινοτικά όργανα παραμένουν αναπάντητα. Το μόνο γνωστό στοιχείο είναι ότι η Επιτροπή, επειδή δεν έκρινε ικανοποιητική μία πρώτη απάντηση των ισπανικών αρχών, είχε απευθυνθεί εκ νέου σε αυτές προκειμένου να ζητήσει περισσότερες πληροφορίες.

Έχονταςπόψη την ανάγκη να προστατευθεί επειγόντως η ζώνη ειδικής προστασίας για τα πτηνά Αλμπουφέρα ντε Βαλένθια, η οποία έχει επίσης προταθεί ως τοποθεσία κοινοτικού ενδιαφέροντος από τις ίδιες τις ισπανικές αρχές· και την αναγνώριση από πλευράς της Ευρωπαϊκής Επιτροπής, ουσιαστικής παραβίασης από το βασίλειο της Ισπανίας των άρθρων 6.2, 6.3 και 6.4 της Οδηγίας 92/43/ΕΟΚ(2), διότι το σχέδιο διευθέτησης των οχθών των ποταμών δενπεβλήθη στην δέουσα αξιολόγηση περιβαλλοντικών επιπτώσεων. Μπορεί η Επιτροπή να αναφέρει σε ποιο στάδιο βρίσκεται η εξέταση των καταγγελιών 99/4430 και 99/4494·

Ποια επείγοντα μέτρα σκοπεύει να λάβει η Επιτροπή ώστε να εξασφαλισθεί η εφαρμογή των κοινοτικών οδηγιών και η αποτελεσματική προστασία των ειδών της πανίδας που απειλούνται από το σχέδιο·

Δεν θεωρεί η Επιτροπή ότι θα έπρεπε να ζητήσει από τις ισπανικές αρχές το πάγωμα του εν λόγω σχεδίου -το οποίο χρηματοδοτείται από το Ταμείο Συνοχής μέσω του φακέλου 98.11.61.012- μέχρις ότου εξασφαλισθεί ότι το εν εξελίξει σχέδιο διευθέτησης των οχθών των ποταμών αυτών, εάν είναι απαραίτητο να ολοκληρωθεί, δεν θα βλάψει το περιβάλλον·

(1) ΕΕ C 46 E της 13.2.2001, σελ. 114.

(2) ΕΕ L 206 της 22.7.1992, σελ. 7.

Απάντηση της κας Wallstrm εξ ονόματος της Επιτροπής

(8 Οκτωβρίου 2001)

Η Επιτροπή πληροφορήθηκε τα όσα αναφέρει το Αξιότιμο Μέλος του Κοινοβουλίου μέσω των καταγγελιών 99/4430 και 99/4494, οι οποίες αναφέρονται στην γραπτή ερώτηση.

Στο πλαίσιο της διερεύνησης των καταγγελιών αυτών, η Επιτροπή απευθύνθηκε επανειλημμένως στις ισπανικές αρχές με αίτημα να της κοινοποιήσουν τα σχόλιά τους για τα καταγγελλόμενα. Μη έχοντας λάβει έγκαιρη απάντηση, η Επιτροπή απηύθυνε στην Ισπανία προειδοποιητική επιστολή βάσει του άρθρου 10 (πρώην άρθρο 5) της συνθήκης ΕΚ.

Οι ισπανικές αρχές απέστειλαν τότε απάντηση, από την οποία προκύπτει ότι δεν έχουν λάβειπόψη το γεγονός ότι το έργο θα θίξει 6230 μέτρα της ειδικής ζώνης προστασίας για τα πτηνά (ΕΖΠ), η οποία, εξάλλου, αποτελεί τόπο κοινοτικού ενδιαφέροντος, του οποίου η εγγραφή στο δίκτυο Natura 2000 (pSIC ES00023 Albufera de Valencia) προτάθηκε από τις ισπανικές αρχές.

Οι ισπανικές αρχές δεν έλαβανπόψη στην εκπονηθείσα μελέτη περιβαλλοντικών επιπτώσεων τον σημαντικό αντίκτυπο του έργου στην ΕΖΠ, όπως απαιτεί το άρθρο 6.3 της Οδηγίας 92/43/ΕΟΚ του Συμβουλίου της 21ης Μαΐου 1992 περί της διατηρήσεως των φυσικών οικοτόπων (ενδιαιτημάτων) καθώς και της άγριας πανίδας και χλωρίδας(1). Ο τόπος φιλοξενεί έξι τύπους διαφορετικών ενδιαιτημάτων του παραρτήματος Ι της προαναφερθείσας οδηγίας. Οι εν λόγω τύποι ενδιαιτημάτων, καθώς και πολλά είδη της ΕΖΠ, ενδέχεται να θιγούν από το έργο. Ταφιστάμενα ενδιαιτήματα γλυκού νερού θα καταστρέφονταν από μεγάλαδάτινα κύματα, και η εισροή νερού στην λίμνη Albufera θα τροποποιείτο λόγω του συστήματος καναλιών.

Διαβιβάστηκε τότε στις ισπανικές αρχές προειδοποιητική επιστολή (κακή εφαρμογή της οδηγίας 92/43/ΕΟΚ). Στην τελευταία απάντησή τους, οι ισπανικές αρχές δήλωσαν ότι, στη συνέχεια της έκθεσης της Υδρογραφικής Συνομοσπονδίας του Jcar, απεφάσισαν να επαναλάβουν τη δήλωση επιπτώσεων, προκειμένου να τροποποιηθεί το έργο ώστε να αποφευχθούν οι αρνητικές επιπτώσεις και επισημαίνουν ότι ανακλήθηκε η άδεια κατασκευής της πρώτης φάσης του έργου. Η απάντηση των ισπανικών αρχών, η οποία έχει αρκετά τεχνικό χαρακτήρα, καθώς και οι νέες πληροφορίες που το Αξιότιμο Μέλος του Κοινοβουλίουπέβαλε στην Επιτροπή, αναλύονται, προκειμένου να ληφθούν αποφάσεις για την συνέχεια.

Το έργο Restitucin y adaptacin de cauces naturales de los Barrancos Poyo, Torrente, Chiva y Pozalet, που συγχρηματοδοτείται από το Ταμείο Συνοχής και το οποίο αποτελεί αντικείμενο της απόφασης C(1999) 2161 της 20ής Ιουλίου 1999, απετέλεσε το αντικείμενο πρόσφατης αναστολής πληρωμών, εν αναμονή της αποφάσεως της ανοικτής διαδικασίας δυνάμει του άρθρου 226 (πρώην άρθρο 169) της συνθήκης ΕΚ. Εάν η σχετική έρευνα στο πλαίσιο της εν λόγω διαδικασίας καταλήξει στο συμπέρασμα ότι δεν τηρήθηκε η εν προκειμένω ισχύουσα κοινοτική νομοθεσία, η Επιτροπή θα προχωρήσει στον τερματισμό της ενίσχυσης και την ανάκτηση των καταβληθέντων ποσών.

(1) ΕΕ L 206 της 22.7.1992.